Keskustelu:Siikalatva

message: Kestilä ja Rantsila näyttävät sekaantuneet seuraavassa Historia-osion tekstissä, jonka tähän kopioin 1.5.2012:
"Siikalatvan ensimmäinen kirkkohuone rakennettiin noin 1620-luvulla Kestilän silloiseen pääkylään Sipolaan. Tämä saarnahuone tuhoutui ilmeisesti jo seuraavalla vuosikymmenellä. Ensimmäinen varsinainen kirkko rakennettiin Siikajoen törmälle 1671. Kestilän nykyinen kirkko valmistui pohjalaisen kirkonrakentajan Simo Jylkkä-Silvénin johdolla 1785. Kirkko uusittiin 1907 Josef Stenbäckin suunnitelman mukaan. Lisäksi kirkko on peruskorjattu vuosina 1957–1958 ja 1983–1984."? Kestilä on oikein vain viimeisessä lauseessa: "Kestilään kirkko rakennettiin vasta vuosina 1854–1855".
Perustelut: ylläolevan tiedot eivät täsmää näiden tekstien kanssa: Rantsilan kirkko, Kestilän kirkko. Lisäksi tiedetään että Sipola on Rantsilassa, ei Kestilässä. Lisäksi tuo tekstikappale on hyvin puutteellinen, koska siinä ei kerrota mitään Pulkkilan kirkon historiasta.
Korjattuna teksti olisi siis: "Siikalatvan alueen ensimmäinen kirkkohuone rakennettiin noin 1620-luvulla Siikasavon silloiseen pääkylään Sipolaan. Tämä saarnahuone tuhoutui ilmeisesti jo seuraavalla vuosikymmenellä. Rantsilan ensimmäinen varsinainen kirkko rakennettiin Siikajoen törmälle 1671. Rantsilan nykyinen kirkko valmistui pohjalaisen kirkonrakentajan Simo Jylkkä-Silvénin johdolla 1785. Kirkko uusittiin 1907 Josef Stenbäckin suunnitelman mukaan. Lisäksi kirkko on peruskorjattu vuosina 1957–1958 ja 1983–1984. Pulkkilan kirkko (tähän tietoa Pulkkilan kirkoista eri aikoina). Piippolan kirkko rakennettiin myös Simo Jylkkä-Silvénin johdolla vuosina 1768–1770. Kestilään kirkko rakennettiin vasta vuosina 1854–1855."
Kirjallisuuslähteitä ei ole nyt käytettävissä. Voisiko joku tarkistaa, että esim. maininta Sipolasta nimenomaan Rantsilan pääkylänä on oikein, ja että ehdottamani korjaus voidaan tehdä? Sama editoija voisi lisätä tiivistelmän Pulkkilan kirkoista. Eppukoo (keskustelu) 1. toukokuuta 2012 kello 23.56 (EEST)
Tein ehdottamani muutokset hieman paranneltuina ja Pulkkilan kirkon tiedoilla täydennettynä. Sipola Siikasavon pääkylänä ja tiedot sen kirkosta mainitaan myös Rantsila-artikkelissa, joka löytyy Suomenmaa-kirjasarjan osasta 6 (WSOY, Porvoo 1970): "Sipolankylään erämaa-asujaimisto rakensi ensimmäisen kirkkonsa Punkerinkankaalle". En lisännyt sitä lähdeluetteloon, koska samat tiedot ovat myös Finlandia 8 -lähteessä (Rantsila ja Kestilä vain olivat sekoitettu Siikalatvan sivulla 5.6.2012 asti).
Lisäksi korjasin "Kitkonkylän": kirkonkylä oli kirjoitettu väärin Kitkonkyläksi. Lyhensin lausetta, koska "Pulkkilan taistelu" riittää. Nyt samassa lauseessa on liikaa linkkejä pötkönä, joten seuraava korjaus voisi olla tämä: muutetaan tekstit "2. huhtikuuta 1808" ja "eversti" tavalliseksi tekstiksi.
Kuuluisiin siikalatvalaisiin lisäsin Juho Luomajoen. Hän syntyi Haapavedellä, varmaankin siitä syystä, että Hätämaan talo kuului silloin Haapaveteen. Myöhemmin Hätämaa liitettiin Leskelän kylään. Vaikka Leskelä liitettiin Pulkkilasta Piippolaan vasta v. 1906, Hätämaan tietäjän Wikipedia-sivulla alkujaan ollut "Piippolan Leskelässä" lienee paras ilmaisu, koska Leskelän kylä tunnetaan parhaiten Piippolan Leskelänä, eikä Siikalatva-nimeä käytetty v. 1914. Eppukoo (keskustelu) 5. kesäkuuta 2012 kello 10.26 (EEST)
thread_title:  Historia